Գեյբ Նյուել

Գեյբ Լոգան Նյուել (, ), Valve Corporation ընկերության հիմնադիրներից մեկը և գլխավոր տնօրենը, որն զբաղվում է համակարգչային խաղերի մշակմամբ և նրանց թվային դիստրիբուցիայով։ Ամենից հայտնի և հարուստ մարդկանցից մեկն է և Forbes ամսագրի վարկանիշով գտնվում է 137-րդ հորիզոնականում։

Կենսագրություն 
Հարվարդի համալսարանը հաջող ավարտելուց հետո տասներեք տարի աշխատել է Microsoft-ում՝ վերջնականապես դառնալով միլիարդատեր։ Նյուելն ինքն իրեն անվանում է «Windows-ի առաջին երեք թողարկումների պրոդյուսեր»։
Ոգևշնչվելով Մայքլ Աբրաշի արդյունավետ աշխատանքներով, ով ավելի վաղ լքել է Microsoft ընկերությունը, որպեսզի ստեղծի Quake համակարգչային խաղերը id Software-ից, Նյուելը Microsoft-ի մյուս աշխատակից Մայք Հարինգտոնի հետ միասին նույնպես լքեցին Microsoft-ը և 1996 թվականին ստեղծեցին Valve ընկերությունը։

Նյուելն ու Հարինգտոնն իրենց անձնական կապիտալն օգտագործեցին Valve-ի ֆինանսավորման և Half-Life խաղերի հետագա աշխատանքների համար։
Այդ նպատակներով գնվել է Quake engine շարժիչի սկզբնական ծածկագիրը, որը հետագայում ամբողջությամբ վերամշակվել է։ 1998 թվականին ստեղծվեց Half-Life խաղերի սերիան, որը դարձավ ներկայիս այնպիսի հանրաճանաչ խաղերի նախօրինակ, ինչպիսիք են, օրինակ, Counter-Strike և Team Fortress Classic։ Հետագայում Half-Life-ի թողարկումից հետո ընկերությունն սկսեց աշխատել խաղի երկրորդ մասի վրա։ 2000 թվականին Հարինգտոնը լքեց ընկերությունը, որից հետո Նյուելը գնեց նրա բաժնետոմսերը։
Տարբեր աղբյուրների մոտավոր գնահատականներով՝ 2011 թվականին Valve Corporation-ի բյուջեն կազմել է 2-ից մինչև 4 միլիարդ դոլար։
Նյուելի խոսքերով՝ ընկերությունը չափազանց եկամտաբեր է, ըստ աշխատողների թվի՝ ավելի եկամտաբեր է այնպիսի ընկերություններից, ինչպիսիք են՝ Google և Apple։ 2011 թվականի սկզբին ընկերության անձնակազմը ներառել է 250 մարդ, 2012 թվականի վերջին այդ թիվն աճել է՝ հասնելով մինչև 400 ծառայողի, ընդ որում ընկերության աշխատակիցների կեսից ավելին խաղերի մոդիֆիկացիաների ստեղծողներ են։

2007 թվականին Նյուելը բացահայտ հայտարարեց խաղային կոնսոլների տարբեր սահմանափակումների վերաբերյալ իր դժգոհությունները, որոնց հետ անընդհատ առնչվում են խաղերի մշակողները։ Մասնավորապես, նա բացասաբար արտահայտվեց PlayStation 3 համակարգի նկատմամբ Sony-ի վարած քաղաքականության մասին։

2010 թվականի դեկտեմբերին Ֆորբս ամսագիրը Գեյբ Նյուելին ընդգրկեց այն մարդկանց ցանկում, ովքեր 2011 թվականին իրենց բիզնեսով ունեցել են մեծ եկամուտներ և դարձել են միլիոնատերեր։ Նյուելը ցանկում ընդգրկվել է Steam թվային դիստիբուցիայի սերվիսների համար իր ընկերության աշխատանքի, ինչպես նաև մի քանի խոշոր համակարգչային խաղեր մշակելու շնորհիվ։
2012 թվականին Նյուելը ներառվել է Forbes ամսագրի վարկածով աշխարհի ամենահարուստ մարդկանց ցուցակում՝ ամբողջ աշխարհում զբաղեցնելով 854-րդ տեղը, իսկ ԱՄՆ-ում՝ 303-րդ տեղը։ Փորձագետների գնահատականներով՝ այդ ժամանակում նրա եկամուտը կազմել է 1,5 միլիարդ դոլար։

Անձնական կյանք 
Ամուսնացած է Լիզա Նյուելի հետ, ունի երկու երեխա։

Նյուելն ի ծնե տառապել է Ֆուկսի դիստրոֆիայով, որը բորբոքում է աչքի եղջերեթաղանթը, և մի ժամանակ նույնիսկ նրա տեսողությունն այնքան է վատացել, որ հասել է կրիտիկական մակարդակի, բայց եղջերաթաղանթի երկու վիրահատությունները վերադարձրել են նրա տեսողությունը։ «Ես ոչ միայն սկսեցի կրկին տեսնել, այլ տեսնել ավելի լավ, քան երբևէ։ Ես կարծես թե հայտնվել էի կախարդական հեքիաթում։ Այդ ժամանակ ես հասկացա, թե ինչքան արագ է վրա հասնում ապագան»,— հիշում է Նյուելը։

Իր սիրած խաղերի ցանկում Նյուելը նշել է Super Mario 64, Doom և Star Trek խաղերը, որոնք նա խաղացել է Burroughs համակարգով։ Doom խաղի շնորհիվ նա համոզվել է, որ տեսախաղերը համարվում են ժամանցի ոլորտի խոստումնալից ապագան, իսկ Super Mario 64-ն ապացուցեց նրան, որ խաղերը նույնպես արվեստ են։

Նյուելը Blizzard Entertainment — World of Warcraft-ի կողմից ստեղծված MMORPG հանրաճանաչ խաղերի հետևորդ է։ Նյուելը հայտնել է, որ «Ընկերությունը հրաշք է» անիմացիոն ֆիլմի երկրպագու է։

Որպես հոբբի՝ Նյուելն ընկերոջ խորհրդով զբաղվել է խառատությամբ։ Ավտոտնակում մեքենաների փոխարեն նա տեղադրել է հղկահաստոցներ և ֆրեզերային հաստոցներ, ինչպես նաև արջնող հաստոցների համար անհրաժեշտ աղով տակառներ։ Ազատ ժամանակ Նյուելը պատրաստում է iPad-ի և սրերի համար տակդիրներ։ «Ինձ թվաց, որ անընդհատ էկրանի առաջ նստելուց հետո դա լավ հանգիստ է»,— ասում է Նյուելը։

Ծանոթագրություններ

Արտաքին հղումներ 
 Valve Corporation-ի պաշտոնական կայքը
 Steam-ի պաշտոնական կայքը

Հարվարդի համալսարանի շրջանավարտներ
Ամերիկացի միլիարդատերեր
Ամերիկացի ծրագրավորողներ
Ամերիկյան տեխնոլոգիական ընկերության հիմնադիրներ
BAFTA մրցանակի դափնեկիրներ